Belangrike proewe vir o.20's - Sport - Republikein
Tuesday, February 25th, 12:41:22
Belangrike proewe vir o.20's
Rugbyspelers word genooi om môre vanaf 09:00 vir nasionale proewe by die Hage Geingob-rugbystadion aan te meld.
Verlede jaar se junior span is in Nairobi net-net deur Kenia in die beslissende wedstryd verslaan, wat beteken het dat die Oos-Afrikane vir die eerste keer in jare in Namibië se plek vir die Wêreldrugby Onder 20 Trofee-toernooi deurgedring het.
Die kans vir weerwraak breek in April aan, wanneer Kenia se hoofstad opnuut die kontinentale Jean-Luc Barthes toernooi aanbied.
Namibiese burgers wat in die kalenderjare 2000 en 2001 gebore is, kwalifiseer vir die o.20-span. Boorlinge van 2002 kan ook vir plekke meeding, maar het toestemming van hul ouers nodig.
Spelers kan môreoggend om 08:00 registreer, of vandag, deur Christo Alexander by sel. 081 765 5753 te skakel.
• Vandag is ook die Namibië Rugby-unie se sperdatum vir die geadverteerde poste vir afrigters en spanbestuurders van die senior nasionale span, die onder 20's en die nasionale sewesspan.